[{"text_idx": "#000001", "text": "Ekde la 21-a de aprilo 2017 estas ac\u0302etebla la dulingva (Esperanto kaj germana lingvo) Jubilea Libro de Esperanto-Asocio Berlino-Brandenburgio por 1903-2014 \u201cEsperanto \u2013 Lingvo kaj kulturo en Berlino kaj Brandenburgio \u2013 111 jaroj\u201c, eldoninto: EABB, redaktoro Fritz Wollenberg, eldonejo: Mondial \u2013 Novjorko, Berlino, 509 pag\u0302oj, proksimume 200 ilustraj\u0302oj, ISBN 978-1-59569-340-2 (USono) prezo: 24\u20ac."}, {"text_idx": "#000002", "text": "La libro estos vendita unuafoje dum la Zamenhof-omag\u0302o la 21-an g\u0302is la 23-a de aprilo en Berlino por reduktita prezo de 18\u20ac. Poste en la \u201eEsperanto-Laden\u201c en Katzbachstra\u00dfe 25 oni povas ac\u0302eti g\u0302in por 24\u20ac."}, {"text_idx": "#000003", "text": "Estas la dua Jubilea Libro prezentanta mozaikon el la Esperanto-vivo en Berlino kaj Brandenburgio dau\u0306riganta la unuan volumon \u201cEsperanto \u2013 Lingvo kaj kulturo en Berlino \u2013 100 jaroj\u201c, aperigita en 2006 ankau\u0306 en la eldonejo Mondial okaze de la jubileo en 2003."}, {"text_idx": "#000004", "text": "32 au\u0306toroj el Berlino kaj Brandenburgio au\u0306 ligitaj kun la Esperantlingva komunumo c\u0302i tie verkis kontribuojn. Inter ili estas tiel konataj kiel la historiisto kaj japanologo d-ro Ulrich Lins, la sociolingvisto kaj sekretario de la Japana Slavista Asocio prof. Kimura Goro Christoph, la itala ekonomikisto d-ro Michele Gazzola, la fama interlingvisto d-ro Detlev Blanke, la neu\u0306ropsikologino d-ro Encarna Teruel Rodriguez, la pacesploristo kaj verkisto d-ro Philipp Sonntag kaj la germanisto, tradukisto, au\u0306toro kaj prezidanto de la Internacia Esperanto-Instituto en Hago Ed Borsboom."}, {"text_idx": "#000005", "text": "Komence de la libro antau\u0306vorto de la prezidanto de EABB Felix Zesch (2014) kaj enkonduko de la redaktoro plifaciligas la orientig\u0302on. La antau\u0306vorto de la siatampa prezidanto de Esperanto-Ligo Berlino, la enkonduko de la redaktoro kaj la enhavolisto de la unua Jubilea Libro pri 2003 estas represitaj. La listo de uzataj mallongigoj kaj la indekso de personoj rilatas al ambau\u0306 jubileaj libroj por evidentigi la rilatojn."}, {"text_idx": "#000006", "text": "C\u0302iu el la temaj c\u0302apitroj (4 renkontig\u0302oj kaj vojag\u0302oj, 5 literaturo, gazetoj, kolektoj en bibliotekoj kaj arkivoj, 6 muziko, ekspozicioj, kulturaj eventoj k.s., 7 scienco, 8 instruado kaj lernado, 9 organizaj\u0302oj, projektoj) estas enkondukita per aktuala superrigardo pri berlin-brandenburgia Esperanto-kulturo sur la respektiva tereno."}, {"text_idx": "#000007", "text": "Kelkaj lokoj de Esperanto-kulturo en Berlino kaj Brandenburgio estas speciale menciitaj kaj montritaj sur bildoj. Post c\u0302iu el la 111 jarnombroj ekde 1903 estas nomitaj kelkaj gravaj eventoj, el kio rezultas informric\u0302a historia superrigardo."}, {"text_idx": "#000008", "text": "La libro enhavas amason da biografiaj eseoj pri ege interesaj personoj \u2013 ekz. pri la verkistinoj Lena Karpunina kaj Spomenka S\u030ctimec, pri la tradukistoj Will Firth kaj d-ro Karl Schulze, pri la kantofaristino kaj muzikistino Lena Wilke, pri la kantofaristo Stephan Schneider, pri la sciencistoj d-ro Cyril Brosch kaj d-ro Karl Hermann Simon (forstisto), pri la Esperanto-instruistoj Julius Glu\u0308ck kaj Andreo Cseh ktp. Unikaj dokumentoj kiel raportoj de Karl Maier pri lia vojag\u0302o al Usono, lia vivo tie kaj en C\u0302inio kaj la revojag\u0302o kun edzino al Germanio en 1955 (tradukita el la angla de Jessica Grasso) kaj la manskribita Esperanto-gazeto \u201cLa Rondiranto\u201d el la tempo de la Unua Mondmilito, redaktita de Adolf Spoeck, estas amplekse prezentitaj kaj komentitaj. Au\u0306tobiografiaj tekstoj de la Esperanto-verkistino Lena Karpunina c\u0302i-libre estas unuafoje presitaj."}, {"text_idx": "#000009", "text": "C\u0302iu kontribuo aperas ne nur en la originala lingvo Esperanto au\u0306 germana. Estas aldonitaj resumoj, kiuj ofte estas preskau\u0306 tradukoj."}, {"text_idx": "#000010", "text": "Ed Borsboom en recenzo pri la unua Jubilea Libro skribis: \u201cLau\u0306 la nombro de figuroj mi havas en la manoj kvazau\u0306an enciklopedion, ...\u201c \u201cNe nur valora legolibro, surpriza rigardolibro.\u201d (LA GAZETO numero 131 en junio 2007) Mi pensas, ke tio ankau\u0306 validas por tiu c\u0302i dua Jubilea Libro."}]